Tuscaloosa

Tuscaloosa on kaupunki Yhdysvaltojen Alabaman osavaltion keskiosassa ja Tuscaloosan piirikunnan hallinnollinen keskus. Kaupunki on nimetty vuonna 1540 kuolleen mississippiläisen päällikkö Tuskaloosan mukaan ja se on Alabaman yliopiston kotipaikkakunta. Kaupungin asukasluku oli vuoden 2020 väestönlaskennan mukaan 99 600. Maantiede Tuscaloosa sijaitsee Yhdysvaltojen Alabaman osavaltion keskiosissa Black Warrior -joen varrella Tuscaloosan piirikunnassa, jonka hallinnollisena keskuksena kaupunki toimii. Alue on Appalakien vuoriston ja Meksikonlahden rannikkotasangon välialuetta. Historia Tuscaloosa on nimetty mississippiläisen Mabilan kaupungin päällikkö Tuskaloosan mukaan. Tuskaloosa teloitettiin espanjalaisen tutkimusmatkailija Hernando de Soton joukkojen käsissä vuonna 1540. Mabilan sijaintia ei tunneta varmuudella, mutta nykyisen Tuscaloosan lähiseudulla oli mississippiläisen kauden asutusta. Ensimmäinen valkoinen siirtolainen seudulla oli Thomas York perheineen vuonna 1816. Hänen jälkeensä alueelle tuli lisää siirtolaisia ja Tuscaloosan kaupunki perustettiin 13. joulukuuta 1819. Tuscaloosasta tuli vuonna 1826 Cahaban seuraaja Alabaman osavaltion pääkaupunkina. Se säilytti asemansa vuoteen 1846, jolloin pääkaupunki siirrettiin Montgomeryyn. Pääkaupunkikautensa aikana Tuscaloosasta oli tullut Alabaman yliopiston kotipaikkakunta, jone se säilyi pääkaupunkiaseman menetyksen jälkeen. 1840-luvun alkupuolella kaupunkia hävitti voimakas tornado. yhdysvaltain sisällissodan alkuaikoina Tuscaloosa säästyi sodan suuremmilta taisteluilta. Kun Unionin kenraalimajuri James H. Wilson johti hyökkäystä Alabamaan pääkohteenaan asetehtaat Selmassa hänen alaisuudessaan toimineet John T. Croxtonin joukot polttivat matkalla myös Etelävaltioiden joukkoja kouluttaneen Alabaman yliopiston Tuscaloosassa. Tuscaloosa oli yksi Yhdysvaltojen kansalaisoikeusliikkeen toiminnan näyttämöistä. Yksi liikkeen väkivaltaisimmista kohtauksista tapahtui Tuscaloosassa 9. kesäkuuta 1964. Martin Luther King, Jr. johti rotuerottelun vastaista integraatiokampanjaa Tuscaloosassa ja niin sanottuna verisenä tiistaina vastamielenosoittajat hyökkäsivät kansalaisoikeusliikkeen mielenosoittajien kimppuun First African Baptist-kirkolla. Väestö Tuscaloosan asukasluku oli Yhdysvaltain vuoden 2010 väestönlaskennan mukaan 99 600. Vuonna 2010 vastaava lukema oli 90 468. Vuonna 2020 väestöstä 50,4 % oli valkoisia, 40,5 % mustia, 5,7 % latinoja ja 2,7 % aasialaisia. 5,7 % oli syntynyt ulkomailla ja 7,4 % puhui kotonaan muita kieliä kuin englantia. Kotitalouksien keskimääräiset vuotuiset ansiot vuosina 2020–2024 olivat 51 464 dollaria ja henkilöä kohden 31 728 dollaria. 25,1 % eli köyhyysrajan alapuolella. Lähteet